होली पर सर्वार्थ सिद्धि योग, होलिका दहन 12 को शाम 6.30 से 6.42 बजे तक
होलीपर्व 12 13 को धूमधाम से मनाया जाएगा। होलिका दहन फाल्गुन शुक्ल पूर्णिमा 12 मार्च को गोधूलि वेला में 6.30 से 6.42 बजे तक सर्वार्थ सिद्धि योग में किया जाएगा।
होलिका दहन का शुभ मुहूर्त शाम को प्रदोषमुक्त और भद्रा रहित है। भद्रा सुबह 8.21 बजे तक, जबकि पूर्णिमा रात 8.24 बजे तक रहेगी। सर्वार्थ सिद्धि योग में होलिका दहन होने से यह सभी लाेगों के लिए श्रेष्ठ और फलदायी रहेगी। 13 मार्च को लोग एक-दूसरे को गुलाल लगाकर होली खेलेंगे।
पूर्णिमा पर राजयोग का भी संयोग
पं. ओमप्रकाश गौतम ने बताया कि 12 मार्च को राजयोग सर्वार्थ सिद्धि योग का भी संयोग बन रहा है। राजयोग सुबह 6.45 से शाम 5.41 तक रहेगा। सर्वार्थ सिद्धि योग शाम 5.42 से अगले दिन 13 मार्च धुलेंडी को 6.44 बजे तक रहेगा।
hin_Deva hin_Deva hin_Deva hin_Deva hin_Deva